**PROGRAMUL OPERAȚIONAL CAPITAL UMAN**

**Axa prioritară 6 - Educație și competențe**

**Obiectiv tematic 8 - Promovarea unei ocupări sustenabile și de calitate a forței de muncă și sprijinirea mobilității forței de muncă**

**Prioritatea de investiții – 8.ii.** ”**Integrare durabilă pe piața muncii a tinerilor (FSE), în special a celor care nu au un loc de muncă, educație sau formare, inclusiv a tinerilor cu risc de excluziune social și a tinerilor din comunitățile marginalizate, inclusiv prin punerea în aplicare a ‘garanției pentru tineret’**”

**Obiectiv Specific 6.1. - Creșterea numărului de tineri NEETs șomeri cu vârsta între 16 - 24 ani, înregistrați la SPO care se reîntorc în educație în programe de tip a doua șansă, inclusiv în programe de formare profesională inițială**

**GHIDUL SOLICITANTULUI CONDIȚII SPECIFICE DE ACCESARE A FONDURILOR**

**MĂSURI DE EDUCAȚIE DE A DOUA ȘANSĂ PENTRU TINERII NEETS**

**AP 6/ PI 8.ii/ OS 6.1**

**Decembrie 2017**

**Cuprins**

[**CAPITOLUL 1.** **INFORMAȚII DESPRE APELUL DE PROIECTE** 3](#_Toc502233272)

[**1.1.** **AXA PRIORITARĂ, PRIORITATEA DE INVESTIȚII, OBIECTIV SPECIFIC, REZULTAT ASTEPTAT** 3](#_Toc502233273)

[**1.2.** **TIPUL APELULUI DE PROIECTE ȘI PERIOADA DE DEPUNERE A PROPUNERILOR DE PROIECTE** 4](#_Toc502233274)

[**1.3.** **ACȚIUNILE SPRIJINITE IN CADRUL APELULUI** 4](#_Toc502233275)

[**1.4 TEME SECUNDARE FSE** 5](#_Toc502233276)

[**1.5 TEME ORIZONTALE** 6](#_Toc502233277)

[**1.6** *.* **TIPURI DE SOLICITANȚI SI PARTENERI ELIGIBILI** 6](#_Toc502233278)

[**1.7. DURATA DE IMPLEMENTARE A PROIECTELOR** 7](#_Toc502233279)

[**1.8.** **GRUP ȚINTĂ** 7](#_Toc502233280)

[**1.9 INDICATORI SPECIFICI DE PROGRAM** 8](#_Toc502233281)

[**1.10 ALOCAREA FINANCIARĂ STABILITĂ** 10](#_Toc502233282)

[**1.11 VALOAREA MAXIMÃ A PROIECTULUI, RATA DE COFINANȚARE** 11](#_Toc502233283)

[**1.11.1 VALOAREA MINIMA SI MAXIMA A PROIECTULUI** 11](#_Toc502233284)

[**1.11.2 Contributia proprie minima a solicitantului** 12](#_Toc502233285)

[**CAPITOLUL 2. REGULI PENTRU ACORDAREA FINANȚĂRII** 12](#_Toc502233286)

[**2.1 ELIGIBILITATEA SOLICITANTULUI/ PARTENERILOR** 12](#_Toc502233287)

[**2.2. ELIGIBILITATEA PROIECTULUI** 12](#_Toc502233288)

[**2.3** **ÎNCADRAREA CHELTUIELILOR** 12](#_Toc502233289)

[**CAPITOLUL 3. COMPLETAREA CERERII DE FINANȚARE** 18](#_Toc502233290)

[**CAPITOLUL 4. PROCESUL DE EVALUARE ȘI SELECȚIE A PROIECTELOR** 18](#_Toc502233291)

[**CAPITOLUL 5. DEPUNEREA ȘI SOLUȚIONAREA CONTESTAȚIILOR** 19](#_Toc502233292)

[**CAPITOLUL 6. CONTRACTAREA PROIECTELOR – DESCRIEREA PROCESULUI** 19](#_Toc502233293)

[**ANEXE** 19](#_Toc502233294)

1. **INFORMAȚII DESPRE APELUL DE PROIECTE**

Părăsirea timpurie a școlii (PTȘ) este un factor major care contribuie la excluziunea socială ulterioară în viață. Tinerii care părăsesc prematur școala sunt mai predispuși riscului asociat șomajului sau al celui de a câștiga mai puțin odată ce găsesc un loc de muncă. **Strategia Națională privind Reducerea Părăsirii Timpurii a Școlii[[1]](#footnote-1)** își propune ca obiectiv pe termen scurt implementarea unui sistem eficient de politici și măsuri de prevenire, intervenție și compensare pentru a soluționa cauzele majore ale părăsirii timpurii a școlii.

Numărul tinerilor aflați în afara sistemelor de educație, ocupare și formare profesională (NEETs) în România a avut o evoluție oscilantă de‐a lungul perioadei 2007‐2015 și a înregistrat o creștere de 3,6% din 2014 până în 2015, în ciuda evoluției demografice negative și a creșterii ușoare a ratelor de activitate și ocupare a populației cu vârsta cuprinsă între 15 și 24 de ani.

Pentru a îmbunătăți situația tinerilor NEETs și a facilita tranziția către piața muncii, la nivel național se va acționa pe trei paliere: educație, formare, ocupare. Proiectele competitive care vor fi finanțate prin prezentul apel vizează **educația.**

Intervențiile planificate au rolul de a veni în completarea măsurilor prevăzute în cadrul AP 1 și AP 2 (unde sunt prevăzute măsuri legate de ocupare și formare profesională), în vederea asigurării furnizării unui pachet complet, bazat pe nevoile individuale. Sunt avuți în vedere tinerii NEETs șomeri din toate cele 8 regiuni, includerea măsurilor de a doua șansă în cadrul AP 6 fiind justificată de necesitatea de a avea o abordare integrată a tuturor măsurilor de tip a doua șansă la nivelul tuturor celor 8 regiuni la nivelul unei singure axe prioritare).

Pentru a putea beneficia de măsuri finanțate prin acest apel de proiecte, **tinerii NEETs trebuie să fie înregistrați la Serviciul Public de Ocupare (SPO), respectiv la Agenția Județeană pentru Ocuparea Forței de Muncă (AJOFM)**. Pachetul de masuri va fi oferit după înregistrarea tinerilor NEET si după realizarea unui profil si a întocmirii planurilor de acțiune individualizate de către SPO.

1. **AXA PRIORITARĂ, PRIORITATEA DE INVESTIȚII, OBIECTIV SPECIFIC, REZULTAT ASTEPTAT**

Pentru a obține finanțare în cadrul prezentului apel de proiecte, propunerile trebuie să se încadreze în:

* Axa prioritară nr. 6, Educație și competențe
* Prioritatea de investiții 8.ii. Integrare durabilă pe piața muncii a tinerilor (FSE), în special a celor care nu au un loc de muncă, educație sau formare, inclusiv a tinerilor cu risc de excluziune social și a tinerilor din comunitățile marginalizate, inclusiv prin punerea în aplicare a ”garanției pentru tineret”
* Obiectiv Specific: .6.1. Creșterea numărului de tineri NEETs șomeri cu vârsta între 16 - 24 ani, înregistrați la SPO care se reîntorc în educație în programe de tip a doua șansă, inclusiv în programe de formare profesională inițială
* Rezultat așteptat: Număr crescut de tineri NEETs șomeri cu vârsta între 16 - 24 ani, înregistrați la SPO care se reîntorc în educație în programe de tip a doua șansă, inclusiv în programe de formare profesională inițială

1. **TIPUL APELULUI DE PROIECTE ȘI PERIOADA DE DEPUNERE A PROPUNERILOR DE PROIECTE**

Cele două apeluri de proiecte sunt **de tip competitiv cu termen limită de depunere**[[2]](#footnote-2).

**SISTEMUL INFORMATIC MySMIS 2014 VA FI DESCHIS ÎN DATA DE 10 ianuarie 2018 ORA 10.00** **ŞI SE VA ÎNCHIDE ÎN DATA DE 4 iulie 2019, ORA 16.00.**

Elaborarea propunerii de proiect va urma fazele mecanismului competitiv menționate in Metodologia de verificare, evaluare şi selecție a proiectelor în cadrul Programului Operaţional Capital Uman 2014-2020, cu modificarile si completarile ulterioare.

1. **ACȚIUNILE SPRIJINITE IN CADRUL APELULUI**

În acord cu prevederile POCU 2014-2020, activitățile considerate eligibile sunt cele care urmăresc atingerea obiectivului specific 6.1.

NB. Măsurile vor fi oferite după înregistrarea tinerilor NEET la SPO și profilarea acestora de către SPO, respectiv Agenția Naționala pentru Ocuparea Forței de Munca (ANOFM) si/sau subordonatele sale (AJOFM/AMOFM)

NB. Măsurile de înregistrare și profilare a tinerilor NEET nu vor putea fi incluse în proiectele finanțate prin prezentul apel.

Toți tinerii NEET șomeri înregistrați și profilați de ANOFM vor putea beneficia de schemele naționale administrate de ANOFM și serviciile deconcentrate din subordinea acesteia (AJOFM).

**Prezentul apel de proiecte finanțează acțiuni menite să realizeze reinserția în sistemul educațional, cu precădere cel profesional și tehnic[[3]](#footnote-3) prin programul A doua șansă** a tinerilor NEETs șomeri, cu vârsta cuprinsă între 16-24 de ani înregistrați la SPO, in special a celor din categorii defavorizate, roma/rural**, să sporească nivelul de conștientizare a rolului educației prin campanii de informare, să contribuie la scăderea ratei abandonului școlar, inclusiv prin oferirea unor măsuri de sprijin financiar pentru cursanți și familiile acestora.**

Măsurile de compensare, care au aplicabilitate directă în situația tinerilor NEETs care au părăsit prematur sistemul de educație, au scopul de a sprijini reintegrarea acestora în sistemul de educație și formare, inclusiv în vederea dobândirii calificărilor necesare integrării efective pe piața muncii.

Proiectele ce vor fi sprijinite in cadrul acestei apel susțin atingerea obiectivelor stabilite prin **Planul de Acțiune pentru implementarea Garanției pentru Tineri**, care are drept obiectiv reducerea șomajului în rândul tinerilor care au vârsta cuprinsă între 16 și 24 ani, prin facilitarea obținerii unui loc de muncă.

Acțiunile sprijinite în cadrul acestui apel reflectă respectarea principiilor privind combaterea discriminării și a segregării în educație.

În vederea îndeplinirii **OS 6.1. activitatea principală obligatorie** care va fi finanțată este furnizarea flexibilă de programe de ”A doua șansă”[[4]](#footnote-4), prin reintegrarea în cadrul sistemului de învățământ în vederea completării/finalizării studiilor, inclusiv prin participarea la programe de formare profesională inițială.

**Activități eligibile secundare:**

1. **Realizarea unor parteneriate sustenabile cu angajatori locali** în vederea elaborării și furnizării de programe de formare profesională inițială, corelate cu oportunitățile de ocupare din zona de proveniență a tinerilor NEETs;
2. **Consiliere și orientare pentru tinerii NEETs și părinții acestora**[[5]](#footnote-5) cu scopul de a crește nivelul de conștientizare a avantajelor participării la programe de tip a doua șansă;
3. **Acțiuni și campanii de conștientizare** destinate creșterii ratelor de menținere în sistemul inițial de învățământ și pentru a asigura înțelegerea beneficiilor pe care o oferă educația în relație cu oportunitățile de angajare;
4. **Crearea de rețele pentru incluziune socio-educațională**, care pun accent pe nevoile grupurilor țintă (în special în etape de tranziție între nivele de școlarizare, susținerea motivației individuale pentru participare școlară etc.);
5. **Furnizarea de măsuri de acompaniament care să asigure încurajarea participării tinerilor** în programe de A doua șansă în vederea finalizării învățământului obligatoriu, inclusiv prin sprijin financiar adaptat nevoilor tinerilor din grupul țintă;
6. **Alte măsuri inovatoare care sunt asociate unei abordări personalizate a traseului de școlarizare a tinerilor NEETs** din grupul țintă, cum ar fi: măsuri care promovează educația interculturală, stima de sine, abordări didactice adaptate categoriilor dezavantajate, implicarea mediatorului școlar, sprijin individualizat pentru prevenirea absenteismului și abandonului școlar, transfer de bune practici etc.

**Subvențiile acordate participanților se vor acorda conform unei metodologii specifice realizate de beneficiar sau partenerul responsabil cu implementarea acestei activități. Aceasta trebuie să includă obligatoriu condiționarea acordării subvenției de participarea și absolvirea programului (sau modulelor de studii) de A doua șansă și a altor activități de formare/consiliere din proiect**

## **1.4** **TEME SECUNDARE FSE**

**În cadrul AP 6/ PI 8.ii/ OS 6.1 sunt vizate temele secundare prezentate în tabelul de mai jos.**

| **AP 6 - Educație și competențe** | **Pondere din alocare** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor | **2%** |
| 02. Inovare socială | **1%** |
| 05. Îmbunătățirea accesibilității, a utilizării și a calității tehnologiilor informației și comunicațiilor | **5%** |
| 06. Nediscriminare | **10%** |

**În cererea dumneavoastră de finantare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.**

Procentele din tabelul de mai sus reprezintă ponderi din totalul alocărilor aferente temelor secundare la nivel în cazul AP 6/ PI 8.ii/ OS 6.1.

Inovarea socială devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său.

POCU va promova inovarea socială, în special cu scopul de a testa, eventual implementa la scară largă soluții inovatoare, inclusiv la nivel local sau regional, pentru a aborda provocările sociale, în parteneriat cu partenerii relevanți din sectorul privat, public și ONG, comunitate și sectorul de întreprinderi sociale.

În contextul obiectivului specific 6.1, temele de inovare socială ar putea implica:

* activități și inițiative inovative care vizează creșterea participării la învățământul obligatoriu, în special pentru persoanele care provin din mediul rural, din comunități dezavantajate, cei de etnie romă;
* promovarea unor metode inovative de predare și învățare, cu scopul reducerii părăsirii timpurii a școlii, inclusiv prin promovarea oportunităților care vizează reîntoarcerea în sistemul de educație pentru finalizarea/ completarea studiilor a celor care au părăsit timpuriu școala și creșterii șanselor de participare la nivele superioare de educație

Alte teme de inovare socială pot apărea în perioada de implementare a POCU (conform art. 9 alin 2 din Regulamentul (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului).

## **1.5** **TEME ORIZONTALE**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** se referă la vizarea obiectivului de sprijinire a tranziției către o economie bazată pe emisii scăzute de carbon sau a măsurilor care includ aspecte legate de locuri de muncă verzi. Dezvoltarea durabilă reprezintă totalitatea formelor și metodelor de dezvoltare socio-economică care se axează în primul rând pe asigurarea unui echilibru între aspectele sociale, economice și ecologice și elementele capitalului natural.
* **Egalitatea de șanse, non-discriminarea. Egalitatea între femei și bărbați.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.
* **Utilizarea TIC** și contribuția la dezvoltarea de competențe digitale.
* Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la http://www.fonduri-ue.ro/orientari-beneficiari
  1. *.* **TIPURI DE SOLICITANȚI SI PARTENERI ELIGIBILI**

Pentru acest apel de proiecte solicitanții eligibili sunt:

• 8 Inspectorate Școlare Județene, respectiv

* pentru regiunea Nord Est, Inspectoratul Şcolar Judeţean Neamt,
* pentru regiunea Sud Est, Inspectoratul Şcolar Judeţean Constanta,
* pentru regiunea Sud, Inspectoratul Şcolar Judeţean Dambovita,
* pentru regiunea Sud Vest, Inspectoratul Şcolar Judeţean Dolj,
* pentru regiunea Vest, Inspectoratul Şcolar Judeţean Hunedoara,
* pentru regiunea Nord Vest, Inspectoratul Şcolar Judeţean Cluj,
* pentru regiunea Centru Inspectoratul Şcolar Judeţean Alba,
* pentru regiunea Bucuresti Ilfov, Inspectoratul Şcolar al Municipiului Bucureşti[[6]](#footnote-6).

Solicitantii eligibili in cadrul apelului de proiecte pot depune proiecte in parteneriat **cu entitățile de mai jos:**

• Ministerul Muncii si Justitiei Sociale (MMJS)

• Agenţii, structuri subordonate sau aflate în coordonarea MEN/MMJS şi alte organisme publice cu atribuţii în domeniul formării profesionale

• Centrul Naţional de Dezvoltare a Învăţământului Profesional şi Tehnic

• Agenţia Naţională pentru Ocuparea Forţei de Muncă şi structurile teritoriale ale acesteia cu personalitate juridică

• Membri ai Comitetelor Sectoriale şi Comitete Sectoriale cu personalitate juridică

• Organizaţii sindicale

• Organizatii Patronate

• Asociaţii profesionale

• Furnizori de servicii de consiliere și orientare profesională/ pentru carieră

• Furnizori de servicii de ocupare

• Camere de comerț, industrie și agricultură

• ONG-uri

**NB. În cazul în care proiectul se implementează în parteneriat, este obligatoriu ca fiecare partener să fie implicat în cel puțin o activitate menționată la secțiunea 1.3 din prezentul ghid.**

NB. Pentru solicitant și/sau parteneri în cadrul proiectului, este obligatoriu să fie atașate la cererea de finanțare autorizațiile/acreditările în funcție de activităţile pe care aceștia le vor implementa in cadrul proiectului, după cum urmează:

* + Acreditarea ca furnizor de servicii specializate pentru stimularea ocupării forței de muncă, dacă în cadrul proiectului solicitantul/partenerul respectiv implementează activitatea de medierea muncii;
  + Autorizarea ca furnizor de formare profesională, dacă în cadrul proiectului solicitantul/partenerul respectiv implementează activitatea de organizare și desfășurare de programe de formare profesională;
  + Autorizarea centrului de evaluare a competențelor dobândite în sistem non-formal și informal, dacă în cadrul proiectului solicitantul/partenerul respectiv implementează activități de evaluare și certificare a competențelor profesionale obținute pe alte căi decât cele formale.

## **1.7. DURATA DE IMPLEMENTARE A PROIECTELOR**

Durata maxima de implementare a unui proiect este de 48 luni (în interiorul cărora activitatea principală, de furnizare a programului A doua șansă, va reprezenta 80% din timpul alocat acțiunilor propuse).

Perioada de implementare a proiectului nu poate depăși durata de implementare a programului.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

* 1. **GRUP ȚINTĂ**

În cadrul prezentului apel de proiecte grupul țintă eligibil va cuprinde exclusiv tineri NEETs şomeri cu vârsta între 16 - 24 ani, înregistrați la SPO care au părăsit prematur sistemul de educație, cu accent pe cei din mediul rural și pe cei aparținând minorității roma, profilați în prealabil de către Serviciul public de ocupare – SPO (ANOFM prin unitățile cu personalitate juridică din subordinea sa aflate în regiunea eligibila).

Tinerii NEETs șomeri înregistrați la SPO (AJOFM) beneficiază de servicii de informare și consiliere profesională, care includ obligatoriu și profilarea acestora, realizată conform Procedurii de lucru aprobată prin Ordinul Președintelui ANOFM , în urma căreia tinerii NEETs sunt incadrati in una din urmatoarele categorii, din punct de vedere al ocupabilitatii:

• Nivelul A - „ușor ocupabil”

• Nivelul B - „mediu ocupabil”

• Nivelul C - „greu ocupabil”

• Nivelul D - „foarte greu ocupabil”

În funcție de încadrarea în nivelul de ocupabilitate, tinerii NEETs vor fi informați de către SPO cu privire la pachetul de măsuri de care pot beneficia în vederea ocupării unui loc de muncă.

NB: Beneficiarul este obligat ca pe perioada implementarii proiectului, in termen de maximum 3 zile lucratoare de la data schimbarii statutului tanarului NEETs din grupul tinta al proiectului, sa raporteze aceasta schimbare la ANOFM/AJOFM astfel incat informatia sa poata fi introdusa in baza de date ANOFM.

Specialistii din cadrul Serviciului public de ocupare vor crea o punte de legătură între tinerii NEETs șomeri cu domiciliul sau reședința în regiunea eligibila, înregistrați și profilați și beneficiarii de finanțare nerambursabilă ale căror proiecte au fost aprobate pentru finanțare în cadrul acestui apel.

În acest sens, toții tinerii NEETs șomeri din evidența SPO, care corespund criteriilor de apartenență la grupul țintă eligibil definite la punctul 1.8, vor fi informați de către specialiștii din cadrul SPO cu privire la proiectele finanțate în cadrul acestui apel, iar beneficiarilor de proiecte SPO le va pune la dispoziție, la cerere, datele de contact ale tinerilor NEETs, în baza unui protocol încheiat între ANOFM prin unitățile cu personalitate juridică din subordinea sa și beneficiari, dupa aprobarea proiectului.

## **1.9 INDICATORI SPECIFICI DE PROGRAM**

Cererea de finanțare va include atât indicatori de realizare, cât și indicatori de rezultat imediat prezentați în continuare.

Cererea de finanțare va avea în vedere următoarele ținte minime obligatorii pentru indicatorii de realizare/ rezultat imediat (elemente de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ţinta minimă solicitată** | **Cod** | **Regiune de dezvoltare** | **Denumire indicator** | **Ţinta minimă solicitată** |
| 4S70 | Regiuni mai puțin dezvoltate | Tineri NEETs șomeri care au finalizat un program de a doua șansă, din care:   * *romi* * *din zona rurală* | Ținta minimă pentru indicatorul **4S70** este de **50%** din indicatorul de realizare 4S71 | 4S71 | Regiuni mai puțin dezvoltate | Tineri NEETs șomeri cu vârsta între 16 - 24 ani, care beneficiază de măsuri de reîntoarcere în educație în programe de tip a doua șansă, din care:   * roma/ * din zona rurală | **360 persoane**  **Din 44.119 (total ținta POCU)** |
| Regiune mai dezvoltata (București-Ilfov) |
| 4S149 | Regiuni mai puțin dezvoltate | Tineri NEETs șomeri care obțin o calificare urmare a sprijinului acordat, din care:   * *romi* * *din zona rurală* | Ținta minimă pentru indicatorul **4S149** este de **20%** din indicatorul de realizare 4S71 | Regiune mai dezvoltata (București-Ilfov) | Tineri NEETs șomeri cu vârsta între 16 - 24 ani, care beneficiază de măsuri de reîntoarcere în educație în programe de tip a doua șansă, din care:   * roma * din zona rurală | **364 persoane**  **Din 1.450 (total ținta POCU)** |
| Regiune mai dezvoltata (București-Ilfov) |

**Definițiile indicatorilor de rezultat și realizare se regăsesc în Anexa 1 la prezentul ghid.**

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**Toți indicatorii menționați în prezentul apel de proiecte sunt obligatorii.**

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demaraţi procedurile legale în vederea înregistrării ca operator de date cu caracter personal. Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

## **1.10 ALOCAREA FINANCIARĂ STABILITĂ**

În cadrul prezentului apel de proiecte lansat în contextul Axei Prioritare 6, PI 8.ii., OS 6.1., din cadrul Programului Operațional Capital Uman 2014-2020, bugetul total alocat este de **122.582.353** euro (contribuția UE+ contribuția națională) după cum urmează:

* **pentru** **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), alocarea este de **118.682.353 euro (**contribuția UE+ contribuția națională), din care contribuția UE este de **100.880.000** euro (85%), iar contribuția națională este de **17.802.353** euro (15%)
* **pentru** **regiunea mai dezvoltată** (București-Ilfov), alocarea este de **3.900.000 euro,** din care contribuția UE este de **3.120.000** euro (80%), iar contribuția națională este de **780.000** euro (20%).

Pentru regiunile mai puțin dezvoltate ale României, alocarea financiară totală va fi determinată în mod diferențiat în funcție de distribuția geografică a factorilor de risc pe județe ale României[[7]](#footnote-7)

|  |  |  |  |  |
| --- | --- | --- | --- | --- |
| **REGIUNE DE DEZVOLTARE** | **Numar total de factori de risc** | **Contribuția UE (euro)** | **Contribuția RO**  **(euro)** | **Total finanțare**  **(contribuția UE+contribuția RO)**  **(Euro)** |
| Regiunea de dezvoltare Sud – Muntenia | 27 | **22.193.600** | **3,916,518** | **26.110.118** |
| Regiunea de dezvoltare Sud-Est | 20 | **17.149.600** | **3,026,400** | **20.176.000** |
| Regiunea de dezvoltare Centru | 18 | **15.132.000** | **2,670,353** | **17.802.353** |
| Regiunea de dezvoltare Nord-Est | 16 | **13.614.400** | **2,402,541** | **16.016.941** |
| Regiunea de dezvoltare Nord-Vest | 15 | **12.614.400** | **2,226,071** | **14.840.471** |
| Regiunea de dezvoltare Sud-Vest Oltenia | 14 | **12.105.600** | **2,136,282** | **14.241.882** |
| Regiunea de dezvoltare Vest | 10 | **8.070.400** | **1,424,188** | **9.494.588** |
|  | | **100.880.000 euro** | **17.802.353 euro** | **118.682.353 euro** |

## **1.11 VALOAREA MAXIMÃ A PROIECTULUI, RATA DE COFINANȚARE**

Cursul de schimb care va fi utilizat pentru stabilirea acestei valori este cursul Inforeuro aferent lunii decembrie 2017, respectiv **1 EURO = 4.6440 RON**, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.11.1 VALOAREA MINIMA SI MAXIMA A PROIECTULUI**

**Valoarea eligibilă minimă** a unui proiect este:

* Pentru proiecte depuse pentru **cele 7 Regiuni mai puțin dezvoltate: 1.000.000 euro pentru un număr de 360 tineri NEETs sprijiniți.**
* Pentru proiecte depuse pentru **regiunea mai dezvoltată: 940.000 euro pentru un număr de 364 tineri NEETs sprijiniți.**

Alocarea financiară detaliată la pct. 1.10. este stabilită pentru acordarea mai multor granturi pentru fiecare din cele 8 ISJ-uri**; valoarea eligibilă maximă a unui proiect nu va putea depăși 4 milioane de euro pentru regiunile mai puțin dezvoltate ale României, respectiv, 3,9 milioane euro pentru regiunea București-Ilfov.**

Valoarea bugetului se va corela cu dimensiunea grupului țintă și valoarea indicatorilor asumați, sub forma unui **cost total per membru al grupului tinta al proiectului de maxim 2.360 euro pentru regiunile mai puțin dezvoltate, respectiv maxim 2.150 euro pentru regiunea mai dezvoltată**.

**Valoarea de tip *per participant,* nu reprezintă nici sume forfetare, nici bareme standard de costuri unitare sau finanțare forfetară, ci referințe pentru alcătuirea valorii maxime a unui proiect.**

### **1.11.2 Contributia proprie minima a solicitantului**

Contributia proprie minima a solicitantului reprezinta o valoare obtinuta prin aplicarea procentului minim de confinantare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinantare proprie (C.pr.) obligatoriu pentru fiecare tip de entitate juridica, este prezentat in sectiunea 4.3.1. Cofinantarea proprie minima a beneficiarului din cadrul documentului Orientari privind accesarea finantarilor in cadrul Programului Operational Capital Uman 2014-2020, cu modificarile si completarile ulterioare, disponibil la http://www.fonduri-ue.ro/pocu-2014#implementare-program.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

# **CAPITOLUL 2. REGULI PENTRU ACORDAREA FINANȚĂRII**

**2.1 ELIGIBILITATEA SOLICITANTULUI/ PARTENERILOR**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020, cu modificarile si completarile ulterioare* disponibil la http://www.fonduri-ue.ro/pocu-2014#implementare-program

## **2.2. ELIGIBILITATEA PROIECTULUI**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020, cu modificarile si completarile ulterioare,* disponibil la http://www.fonduri-ue.ro/pocu-2014#implementare-program.

## **ÎNCADRAREA CHELTUIELILOR**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |  |  |
| --- | --- | --- | --- | --- |
| **CHELTUIELI DIRECTE**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ subactivitatea în cauză | | | | |
|  | **CATEGORIE MYSMIS** | **SUBCATEGORIE MYSMIS** | | **SUBCATEGORIA (DESCRIEREA CHELTUIELII) CONȚINE:** |
| **Cheltuielile eligibile** **directe** | 9-Cheltuieli aferente managementului de proiect | 23 - cheltuieli salariale cu managerul de proiect | | Salariu net manager de proiect |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | | * Salarii pentru personalul implicat in implementarea proiectului altele decât management de proiect |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe și asigurări de călătorie și asigurări medicale aferente deplasării |
| 97-Cheltuieli cu deplasarea pentru participanţi - grup ţintă | | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe și asigurări de călătorie și asigurări medicale aferente deplasării |
| 29-Cheltuieli cu servicii | 100 - cheltuieli pentru consultanță și expertiză, inclusiv pentru elaborare PMUD | | * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.). |
| 104 - cheltuieli cu servicii pentru organizarea de evenimente și cursuri de formare | | * Cheltuielile efectuate pentru organizare de evenimente de genul conferinţe (altele decât cele pentru informare și comunicare), cursuri de instruire, seminarii, mese rotunde, ateliere de lucru, cursuri de formare care pot include:   • Cheltuieli pentru cazare, masă, transport;  • Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului;  • Cheltuieli pentru închiriere sală, echipamente/dotări;  • Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului;  • Cheltuieli cu servicii de formare;  • Cheltuieli pentru servicii de traducere şi interpretariat aferente activităţilor realizate;  • Cheltuieli pentru editare/tipărire/multiplicare materiale pentru evenimente;  • Servicii de catering;  • Servicii de sonorizare.  • Servicii de transport de materiale şi echipamente; |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32 - cheltuieli cu taxe/abonamente/cotizații/acorduri/ autorizații/garantii bancare necesare pentru implementarea proiectului | | * Taxe de participare la programe de formare/ educație * Taxe de eliberare a certificatelor de calificare/ absolvire; * Cheltuielile pentru achiziţia de publicaţii/abonamente la publicaţii, cărţi relevante pentru obiectul de activitate al beneficiarului, în format tipărit şi/sau electronic, precum şi cotizaţiile pentru participarea la asociaţii. * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Cheltuielile aferente garanțiilor oferite de bănci sau alte instituții financiare; * Taxe notariale. |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Multiplicare |
| 22 - cheltuieli cu achiziția de active necorporale | 76 - cheltuieli cu achiziția de active necorporale | | * concesiuni, brevete, licente, mărci comerciale, drepturi și active similare, aplicații informatice |
| 23-Cheltuieli cu hrana | 81-Cheltuieli cu hrana | | * Cheltuieli cu hrana pentru participanți (grup țintă) și alți participanți la activitățile proiectului |
| 43-Cheltuieli pentru asigurarea utilităților necesare funcționarii structurilor operaționalizate in cadrul proiectului | 165-Cheltuieli pentru asigurarea utilităților necesare structurii | | * Utilități: * o apă şi canalizare; * o servicii de salubrizare; * o energie electrică; * o energie termică şi/sau gaze naturale; * telefoane, fax, internet, acces la baze de date; * servicii poștale şi/sau servicii curierat. * Servicii de administrare a clădirilor: * o întreținerea curentă; * o asigurarea securității clădirilor; * o salubrizare şi igienizare. * Servicii de întreținere şi reparare echipamente şi mijloace de transport: * o întreținere echipamente; * o reparații echipamente; * o întreținere mijloace de transport; * o reparații mijloace de transport. * Arhivare documente * Amortizare active * Cheltuieli financiare şi juridice (notariale): * Prime de asigurare bunuri (mobile şi imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării şi operării contului/conturilor bancare al/ale proiectului |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 4-Cheltuieli de leasing | 8-Cheltuieli de leasing fără achiziție | | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile și imobile |
| 26-Cheltuieli cu subvenții/burse/premii | 91-Subvenții | | * Subvenții (ajutoare, premii) pentru cursanți pe perioada derulării cursurilor * Subvenții (ajutoare, premii) pentru persoane aparținând grupurilor vulnerabile; * Subvenții (ajutoare, premii) pentru servicii sociale de îngrijire pentru persoanele dependente (copii, persoane cu dizabilități). |
| 94 - Burse | | * Burse sociale. |
| 95 - Premii | | * Premii în cadrul unor concursuri |
| 28-Cheltuieli de tip FEDR | 99 - cheltuieli de tip FEDR | | * Echipamente: * a) echipamente de calcul şi echipamente periferice de calcul * b) cablare reţea internă * c) achiziţionare şi instalare de sisteme şi echipamente pentru persoane cu dizabilităţi * • Mobilier, birotică, echipamente de protecţie a valorilor umane şi materiale * • Mijloace fixe (mijloacele fixe reprezintă obiectul sau complexul de obiecte care se utilizează ca atare și îndeplinește cumulativ următoarele condiții: are o valoare de intrare mai mare decât limita stabilită prin H.G. nr.276/2013 privind stabilirea valorii de intrare a mijloacelor fixe (începând cu 01.07.2013 valoarea stabilită prin H.G. este de 2.500 lei fără TVA) și au o durată normală de utilizare mai mare de un an); |
| **CHELTUIELI INDIRECTE**  CHELTUIELILE ELIGIBILE INDIRECTE REPREZINTĂ CHELTUIELILE EFECTUATE PENTRU FUNCȚIONAREA DE ANSAMBLU A PROIECTULUI ȘI NU POT FI ATRIBUITE DIRECT UNEI ANUMITE ACTIVITĂȚI | | | | |
|  | **Categorie MySMIS** | | **SUBCATEGORIE MYSMIS** | **SUBCATEGORIA (DESCRIEREA CHELTUIELII) CONȚINE:** |
| **Cheltuieli eligibile indirecte** | 44 - Cheltuieli indirecte conform art. 68 | | 166 - Cheltuieli indirecte conform art. 68 | * Cheltuieli indirecte aferente proiectului stabilite ca rata forfetara prin aplicarea art 68 alin 1, lit b din Regulamentul UE nr 1303/2013 |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). | | | |

**Bugetul proiectului va fi fundamentat pe bază de costuri reale, alocate pe activități (de ex., costuri cu salariile, costuri pentru subvenții, costuri pentru evenimente etc.).**

**Bugetul proiectului va fi exprimat DOAR în lei. Cererile de finanțare care prezintă buget calculat în euro vor fi respinse.**

**Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificarile si completarile ulterioare,* CAPITOLUL 9 „Informare și publicitate”, pagina 54*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**NB. Cheltuielile directe de personal** reprezintă acele cheltuieli care derivă din încheierea de raporturi de serviciu/de muncă, inclusiv contribuţiile angajatului şi angajatorului, cu respectarea prevederilor Legii nr. 53/2003 - Codul muncii, republicată, cu modificările şi completările ulterioare, precum şi costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operaţiunii.

**Reguli generale și specifice de decontare**

Proiectele depuse in cadrul prezentului apel de proiecte trebuie sa respecte următoarele reguli referitoare la acordarea unor sume plafonate:

* cheltuieli de tip FEDR: maximum 10% din valoarea totală eligibilă a proiectului.
* Subvențiile acordate tinerilor NEETs din grupul țintă al proiectelor vor respecta valorile maxime din tabelul de mai jos:

|  |  |
| --- | --- |
| Cursant în cadrul programului A doua șansă, învățământ primar (nivel 1-4 de studii) | Maxim 1.400 lei pentru un nivel de studii absolvit |
| Cursant în cadrul programului A doua șansă, învățământ secundar inferior (anii 1-4 de studii, cu predare modulară) | Maxim 2.000 lei pentru un an de studii absolvit |
| Cursant în cadrul programului A doua șansă, învățământ secundar inferior (componenta de calificare profesională de 720 ore) | Maxim 2.700 lei pentru componenta de calificare profesională absolvită |

* **Cheltuielile indirecte sunt decontate in limita a 15% din costurile directe eligibile cu personalul (prin aplicarea articolului 68 alineatul (1) litera (b) din Regulamentul (UE) nr. 1303/2013).**

# **CAPITOLUL 3. COMPLETAREA CERERII DE FINANȚARE**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare.*

# **CAPITOLUL 4. PROCESUL DE EVALUARE ȘI SELECȚIE A PROIECTELOR**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

Sunt declarate **NEELIGIBILE proiectele** care:

* NU cuprind activitatea **obligatorie de furnizare de programe** A doua șansă.
* NU respectă cerințele specifice de eligibilitate.
* NU respectă **durata maximă a proiectului** prevăzută pentru acest apel de proiecte.
* NU respectă țintele **minime obligatorii pentru grupul țintă (conform secțiunii 1.7. Indicatori)**.
* NU se încadrează în **valoarea minimă eligibilă** declarată pentru fiecare categorie de regiune, conform secțiunii **1.9 Valoarea minimă și maximă a proiectului, rata de cofinanțare**
* NU prevede **cofinanțarea proprie**, în funcție de tipul de solicitant/partener.
* NU respectă cerințele de **încadrare in regiunea de dezvoltare**

# **CAPITOLUL 5. DEPUNEREA ȘI SOLUȚIONAREA CONTESTAȚIILOR**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare* si cele aleMetodologiei de verificare, evaluare și selecție a proiectelor POCU.

# **CAPITOLUL 6. CONTRACTAREA PROIECTELOR – DESCRIEREA PROCESULUI**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare* disponibil la http://www.fonduri-ue.ro/pocu-2014#implementare-program***.***

# **ANEXE**

ANEXA 1. Definițiile indicatorilor de rezultat și realizare

ANEXA 2.Grila de verificare a conformității administrative și a eligibilității

ANEXA 3. Grila de evaluare și selecție tehnică și financiară

ANEXA 4. Cadru strategic si legal aplicabil

ANEXA 5 – Distribuția geografică a factorilor de risc pentru județele României

1. https://www.edu.ro/sites/default/files/\_fi%C8%99iere/Invatamant-Preuniversitar/2015/Strategie-PTS/Strategia-PTS-2015.pdf [↑](#footnote-ref-1)
2. Apelurile de proiecte vor fi închise în momentul contractării întregii alocări financiare menționate în cadrul prezentului ghid al solicitantului. [↑](#footnote-ref-2)
3. Raport de evaluare 2015 a intervențiilor POCU în domeniul ocupării forței de muncă. Evaluarea contribuției POCU la creșterea ocupării în rândul tinerilor NEETs. [↑](#footnote-ref-3)
4. În cadrul programelor de tip A doua șansă este permisă și furnizarea programelor de calificare profesională, conform prevederilor Ordinului ministru MECTS nr.5248/2011. [↑](#footnote-ref-4)
5. În special, în cazul tinerilor NEETs minori. [↑](#footnote-ref-5)
6. [↑](#footnote-ref-6)
7. Conform Anexa 4, din Strategia pentru Reducerea Părăsirii Timpurii a Școlii în România. [↑](#footnote-ref-7)